*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*203. számú előterjesztés*

Bátaszék Város Önkormányzat Képviselő-testületének 2023. november 22-én

15 órakor megtartandó ülésére

Vicze János Városi Sportpályán lévő műfüves pálya felújításáról szóló önkormányzati határozat végrehajtása

|  |
| --- |
| **Előterjesztő:** Pap Péter ügyvezető**Készítette:** Pap Péter ügyvezető**Törvényességi ellenőrzést végezte:** ----------------------**Tárgyalja:**KOIS Bizottság 2023.11.20.Pénzügyi és Gazdasági Bizottság 2023.11.21. |

**Tisztelt Képviselő-testület!**

Bátaszék Város Önkormányzat Képviselő-testülete a Vicze János Városi Sportpályán lévő műfüves pálya felújításáról döntött a 238/2023.(X.25.) önkormányzati határozatával.

A határozat szerint: Bátaszék Város Önkormányzatának Képviselő-testülete felkéri a BÁT-KOM 2004. Kft., mint a Vicze János Városi Sportpálya üzemeltetőjét, hogy kérjen árajánlatot annak céljából, hogy egy szakember által alátámasztásra kerüljön, hogy mekkora mértékű összeg szükséges ahhoz, hogy a műfüves pálya általánosan elfogadható állapotba kerüljön és az ajánlatot a soron következő ülésre terjessze elő tulajdonosi jóváhagyás, valamint forrás biztosítása céljából.

BÁT-KOM 2004. Kft. ügyvezetője a döntés végrehajtásáról 2023. november 16. napján tájékoztatta a hivatalt:

„A műfüves sportpályára vonatkozóan tájékoztatom, a képviselő-testülethez beterjesztett ajánlatnak nincs alternatívája, mivel az érintettek közül senki nem tesz ajánlatot a jelen körülmények között a más által épített pálya karbantartására.

Információim szerint az ajánlat összege rendkívül kedvező.”

**H a t á r o z a t i j a v a s l a t:**

**a 238/2023.(X.25.) önkormányzati határozat végrehajtására**

Bátaszék Város Önkormányzatának Képviselő-testülete a BÁT-KOM 2004. Kft ügyvezetőjének a 238/2023. (X.25.) önkormányzati határozat végrehajtására vonatkozó tájékoztatását tudomásul veszi.

*Határidő:* 2023. december 1.

*Felelős:* dr. Firle-Paksi Anna aljegyző

 (a határozat megküldéséért)

*Határozatról értesül:* BÁT-KOM 2004. Kft

 Bátaszéki KÖH Pénzügyi Iroda

 irattár